તમને યાદ જ હશે, કોફી વિથ કરણની લેટેસ્ટ સિઝનમાં કંગના અને સૈફ સાથે આવ્યા હતા. ત્યાર બાદ બોલિવૂડમાં નેપોટિઝમ(સગાવાદ)ને લઇને કંગના અને કરણ વચ્ચે લાંબુ વાકયુદ્ધ જામ્યુ હતું. કંગનાનું કહેવું છે કે, બોલિવૂડમાં નેપોટિઝમ બહુ છે. જેની ઓળખાણ હોય એને જ વધુ સારી ફિલ્મો મળે છે. લોકો પોતાના સગા અને ઓળખીતાને પ્રાધાન્ય આપે છે, ટેલેન્ટને નહીં. કંગનાની આ જ વાતને યાદ રાખતાં વરુણ, સૈફ અને કરણે સ્ટેજ પર તેની મજાક ઉડાવી હતી.